text: Storm på Lunden 
  30 november 2010 kl. 12.48
  Blot 50 minutter skulle der til - så var alle de 4500 partoutbilletter til Rock i Lunden 2011 udsolgt.
  Det er tredje gang festivalen afvikles. Der er nu 500 éndags-billetter til hver af de fem koncerter. De sættes til salg i begyndelsen af det nye år.
  Lokkemaden, der har fået det lokale musikpublikum op på mærkerne, lyder på koncerter med Aqua (4. juni), De Eneste To (24. juni), Beth Hart (1. juli), Lars Lilholt Band (19. august) samt Poul Krebs og Michael Falch, begge med band (26. august).
  